TFG วิ่งสวนตลาด! บวกกว่า 4% รับอานิสงส์หมูแพง-ส่งออกไก่ฟื้น โบรกฯเคาะเป้า 5.10 บ.
TFG วิ่งสวนตลาด! บวกกว่า 4% รับอานิสงส์หมูแพง-ส่งออกไก่ฟื้น โบรกฯเคาะเป้า 5.10 บ. ล่าสุดอยู่ที่ 3.94 บาท บวก 0.16 บาท หรือ 4.23% มูลค่าซื้อขาย 25.69 ล้านบาท
TFG วิ่งสวนตลาด! บวกกว่า 4% รับอานิสงส์หมูแพง-ส่งออกไก่ฟื้น โบรกฯเคาะเป้า 5.10 บ. ล่าสุดอยู่ที่ 3.94 บาท บวก 0.16 บาท หรือ 4.23% มูลค่าซื้อขาย 25.69 ล้านบาท
20 ก.พ. 2563

ผู้สื่อข่าวรายงานว่า ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ล่าสุด ณ เวลา 15.35 น. อยู่ที่ 3.94 บาท บวก 0.16 บาท หรือ 4.23% สูงสุดที่ 3.96 บาท ต่ำสุดที่ 3.74 บาท ด้วยมูลค่าซื้อขาย 25.69 ล้านบาท ขณะที่ดัชนีตลาดหุ้นไทยโดยรวมลบ 1.02%

โดย บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” TFG ราคาเป้าหมาย 5.10 บาท/หุ้น โดยในปี 2563 คาดว่า TFG จะได้อานิสงส์จากแนวโน้มบวกของการส่งออกไก่ไทย และราคาหมูที่สูง จากการระบาดต่อเนื่องของโรค African Swine Fever (ASF)
ทั้งนี้มองว่าการระบาดของโรค African Swine Fever (ASF) จะยังส่งผลดีต่อ TFG อย่างต่อเนื่องในปี 2563  ในสองด้านด้วยกัน ด้านแรก คืออุปทานหมูของจีนที่ลดลงจะช่วยหนุนการส่งออกไก่ของไทย ซึ่งจะช่วยให้ปริมาณการส่งออกโตได้ 10% ตามสมมติฐานของ ด้านที่สองคือแม้จะไม่มีการส่งออกหมูไปจีนอย่างเป็นทางการ แต่การระบาดต่อเนื่องไปยังประเทศเพื่อนบ้านของไทยก็จะช่วยหนุนให้ราคาหมูในประเทศอยู่ในระดับสูงในปี 2563 ทั้งนี้ ราคาหมูเฉลี่ยในเดือนมกราคม 2563 เพิ่มขึ้น 16.4% เมื่อเทียบจากปีก่อน เป็น 75.60 บาท/กก.